Сцеркава

Сце́ркава (трансліт.: Scierkava, руск.: Стерково) — вёска ў Лідскім раёне Гродзенскай вобласці. Уваходзіць у склад Дубровенскага сельсавета. Геаграфія Знаходзіцца за 9 км на ўсход ад Ліды. Транспартныя сувязі па шашы Ліда—Ліпнішкі. Рэльеф раўнінны. На поўдні — лясны масіў. Гісторыя Вопіс парафій Лідскага дэканата ў 1784 годзе згадвае Сцеркава ў складзе Лідскай парафіі. Каля вёскі ішла дарога на Ліпнішкі, дарога да Іўя ад Сцеркава цягнулася над балотам паміж бярозавымі гаямі каля Гаўі. З 1795 года ў Расійскай імперыі. У 1897 годзе вёска ў Ліпнішскай воласці Ашмянскага павета Віленскай губерні. З верасня 1915 года да канца 1918 года акупавана германскімі войскамі. Са студзеня 1919 года ў складзе БССР, у красавіку занята польскімі войскамі. З ліпеня да верасня 1920 года кантралявалася Чырвонай Арміяй, затым ізноў польскімі войскамі. З сакавіка 1921 да верасня 1939 года ў складзе Польшчы, вёска Лідскай гміны Лідскага павета Наваградскага ваяводства. З тых часоў захавалася паданне, як сцеркаўскі солтыс Станіслаў Цешка «змагаўся» супраць Беларускай сялянскай грамады. Грамадоўцы паводле сваёй сацыялістычнай сутнасці на розныя рэвалюцыйныя святы ладзілі дэманстрацыі і хадзілі з чырвонымі сцягамі. Польскія ўлады патрабавалі ад солтысаў не дапускаць тых дэманстрацыяў. Цешка паступаў наступным чынам: «Гэта яны з голаду дэманструюць», — казаў ён, і ў Сцеркаве для дэманстрантаў накрывалі стол, ставілі паесці і, нават, выпіць. Пасля добрага пачастунку сацыялістычныя настроі ішлі на спад, дэманстранты згортвалі сцягі і расходзіліся па дамах. З лістапада 1939 года ў БССР. З канца чэрвеня 1941 года да пачатку ліпеня 1944 года пад нямецка-фашысцкай акупацыяй. Акупанты загубілі 4 мірных жыхароў. Да 21 лютага 2023 года вёска ўваходзіла ў склад Бердаўскага сельсавета. Насельніцтва Крыніцы Літаратура Гарады і вёскі Беларусі: Энцыклапедыя. Т. 9: Гродзенская вобласць, кн. 2 / рэдкал.: У. У. Андрыевіч (гал. рэд.) і інш. — Мн.: Беларуская Энцыклапедыя імя Петруся Броўкі, 2016. — 848 с.: іл. — 1 500 экз. — ISBN 978-985-11-0908-7. Спасылкі На Вікісховішчы ёсць медыяфайлы па тэме Сцеркава